
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ

ΔΗΜΟΣ ΠΥΡΓΟΥ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

  
Από το πρακτικό της υπ’ αριθμ. 32ης (τακτικής) συνεδρίασης του Δημοτικού Συμβουλίου του Δήμου Πύργου

Αριθ. Αποφ.  458/2011
ΘΕΜΑ: Έγκριση της αριθ. 112/11 απόφασης του ΝΠΔΔ «Δημοτικό Λιμενικό Ταμείο Πύργου» περί εγκρίσεως της αναμόρφωσης του προϋπολογισμού και του Τεχνικού Προγράμματος του Ν.Π έτους 2011
    
Στον Πύργο και στο Δημοτικό Κατάστημα σήμερα την 18η του μηνός Οκτωβρίου, του έτους 2011, ημέρα Τρίτη και ώρα 19:30 μ.μ το Δημοτικό Συμβούλιο Πύργου, συνήλθε σε τακτική συνεδρίαση, κατόπιν της με αριθμό πρωτ. 48134/14-10-2011 έγγραφης πρόσκλησης του Προέδρου του, κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010).

      
Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 28 και ονομαστικά οι κ.κ:

ΠΑΡΟΝΤΕΣ: 

1. Καννής Ευστάθιος – Πρόεδρος, 2. Τζουανόπουλος Δημήτριος – Γραμματέας, 3. Καράμπελας Αντώνιος, 4. Παναγόπουλος Ιωάννης, 5. Παναγόπουλος Βασίλειος, 6. Αργυρόπουλος Ιωάννης του Γεωργίου, 7. Αριστειδόπουλος Χαράλαμπος, 8. Βαρελάς Ιωάννης, 9. Θεοδωρέλος – Χαρίτος Γεώργιος, 10. Δημουλιάς Λεωνίδας, 11. Κωνσταντόπουλος Σπυρίδων, 12. Φραγκαντώνης Παναγιώτης, 13. Μπίρμπας Κων/νος, 14. Ανδρικόπουλος Φώτιος, 15. Αντωνέλος Δημήτριος, 16. Αργυρόπουλος Ιωάννης του Παναγιώτη, 17. Μποσμής Κων/νος, 18. Δημόπουλος Φώτιος, 19. Ανδριόλας Γεώργιος, 20. Σεϊντής Βασίλειος, 21. Κουρμπανάς Γεώργιος, 22. Λιατσής Δημήτριος, 23. Γεράνιος Κων/νος, 24. Αγγελακοπούλου Ανδριάνα, 25. Γιάνναρος Χρήστος – Επικεφαλής της παράταξης «Λαϊκή Συσπείρωση», 26. Καραμπέτσος Αθανάσιος, 27. Σεφερλής  Ιωάννης – Επικεφαλής  της παράταξης «Ανταρσία στο Δήμο Πύργου», 28. Σκαρτσιάρης Παναγιώτης – ανεξάρτητος δημοτικός σύμβουλος.
ΑΠΟΝΤΕΣ: 

1. Κοτσιλίμπας Γεώργιος, 2. Τζίνη Διονυσία, 3. Ανδρικόπουλος Ανδρέας, 4. Λιατσής Γαβριήλ – Επικεφαλής της Μείζονος Μειοψηφίας, 5. Γιαννακούλιας Θεόδωρος, οι οποίοι δεν προσήλθαν, αν και η πρόσκληση τους επιδόθηκε νομίμως.

    Επίσης για το συγκεκριμένο θέμα προσκλήθηκε στη συνεδρίαση με την  υπ’ αριθμ. 48134/14-10-2011 έγγραφη πρόσκληση του Προέδρου του Δ.Σ, ο Πρόεδρος της Τ.Κ Κατακόλου κ. Φραγκίσκος Κολόσακας, ο οποίος και προσήλθε.
    Στη συνεδρίαση για την τήρηση των πρακτικών παρίστατο  η υπάλληλος του Δήμου Π. Λιβέρη.

---------

Ακολούθως ο Πρόεδρος έθεσε υπόψη του Δημοτικού Συμβουλίου το 21ο θέμα της ημερήσιας διάταξης με τίτλο: [Έγκριση της αριθ. 112/11 απόφασης του ΝΠΔΔ «Δημοτικό Λιμενικό Ταμείο Πύργου» περί εγκρίσεως της αναμόρφωσης του προϋπολογισμού και του Τεχνικού Προγράμματος του Ν.Π έτους 2011] και ανέφερε:
«Το Διοικητικό Συμβούλιο του ΝΠΔΔ «Δημοτικό Λιμενικό Ταμείο Πύργου» με την υπ’ αριθ. 112/11 απόφασή του αναμόρφωσε τον προϋπολογισμό και το Τεχνικό του Πρόγραμμα οικ. έτους 2011. Η απόφαση διαβιβάστηκε στο Δημοτικό Συμβούλιο, προκειμένου βάσει του άρθρου 234 παρ. 3, να εγκριθεί και έχει ως εξής:

ΣΤΑ  ΕΣΟΔΑ 

1.- Εγγράφει στο νέο κωδικό αριθμό εσόδου 4142.04 με τίτλο «Ειδική εισφορά αλληλεγγύης 2%» πίστωση ποσού 700,00 €, είναι εισφορά επί των αποδοχών του προσωπικού του Λιμενικού Ταμείου σύμφωνα με το Νόμο 3986/2011 άρθρο  38 παρ. 2. 

2.- Εγγράφει στο νέο κωδικό αριθμό εσόδου 4142.05 με τίτλο «Ειδική εισφορά υπέρ ΟΑΕΔ» πίστωση ποσού 1.500,00 €, είναι εισφορά επί των αποδοχών του προσωπικού σύμφωνα με το Νόμο 3986/2011 άρθρο  38 παρ. 2. 

ΣΤΑ  ΕΞΟΔΑ
1.- Μεταφέρει στο Αποθεματικό την πίστωση 700,00 € που είναι γραμμένη στον Κωδικό Αριθμό 20-6672.04 με τίτλο «Ανταλλακτικά Απορριμματοφόρου» τον οποίο και καταργεί καθώς επίσης μεταφέρει στο Αποθεματικό από τον Κωδικό Αριθμό 20-7135.04 με τίτλο « Προμήθεια ειδών ηλεκτροφωτισμού και φωταγωγήσεων» ποσό  2.500,00 € και από το Αποθεματικό μεταφέρει και ενισχύει τον Κωδικό Αριθμό 20-6263 με τίτλο « Συντήρηση και Επισκευή Μεταφορικών Μέσων» με πίστωση 3.200,00 €.

2.- Μεταφέρει στο Αποθεματικό την πίστωση 2.600,00 € που είναι γραμμένη στον Κωδικό Αριθμό 20-6672.02 με τίτλο «Ανταλλακτικά Ρομποτικού Κάδου διαχείρισης απορριμμάτων» τον οποίο και καταργεί  και από το Αποθεματικό μεταφέρει  και ενισχύει τον Κωδικό Αριθμό 20-6264.01 με τίτλο « Συντήρηση και Επισκευή Ρομποτικού Κάδου Διαχείρισης απορριμμάτων» με  πίστωση 2.600,00 €.

3.- Μεταφέρει στο Αποθεματικό την πίστωση 2.000,00 € που είναι γραμμένη στον Κωδικό Αριθμό 20-6672.03 με τίτλο «Ανταλλακτικά Ηλεκτρογεννήτριας» τον οποίο και καταργεί  και από το Αποθεματικό μεταφέρει και ενισχύει τον Κωδικό Αριθμό 20-6264.02 με τίτλο «Συντήρηση και Επισκευή Ηλεκτρογεννήτριας» με πίστωση 2.000,00 €.

4.- Μεταφέρει στο Αποθεματικό την πίστωση 40.000,00 € που είναι γραμμένη στον Κωδικό Αριθμό 30-7412.01 με τίτλο «Οριστική Μελέτη και Τεύχη Δημοπράτησης Επέκτασης Προσήνεμου Μόλου» τον οποίο και καταργεί καθώς επίσης την πίστωση 24.600,00 € που είναι γραμμένη στον Κωδικό Αριθμό 30-7412.04 με τίτλο «Μελέτη κατασκευής νέας νησίδας πρόσδεσης στη κεντρική προβλήτα »  τον οποίο και καταργεί και από το Αποθεματικό μεταφέρει στο Νέο Κωδικό Αριθμό 00-6736.01 με τίτλο «Συμμετοχή του Δημοτικού Λιμενικού Ταμείου Πύργου στην Προγραμματική Σύμβαση  για την Ολοκλήρωση μελετών (Λιμενικών – Περιβαλλοντικών – Γεωτεχνικών) στο Λιμένα Κατακόλου βάσει τροποποιημένου προγραμματικού σχεδίου» πίστωση 64.600,00 € και ψηφίζει την πίστωση αυτή. 

5.- Μεταφέρει στο Αποθεματικό από τον Κωδικό Αριθμό 20-7325.01 με τίτλο « Συμπληρωματικός ηλεκτροφωτισμός μαρίνας» ποσό  12.600,00 € και από το Αποθεματικό  μεταφέρει και εγγράφει στο νέο Κωδικό Αριθμό 20-6117.03 με τίτλο «Εργασίες αποκομιδής απορριμμάτων και κοπής βλάστησης στα ερείσματα του δρόμου από τον κόμβο Λαστεϊκων μέχρι τη Συκιά Κατακόλου»  πίστωση 12.600,00 € για την εκτέλεση της εργασίας αυτής, επειδή από το δρόμο αυτό διέρχονται όλα τα τουριστικά λεωφορεία, ΤΑΧΙ, ενοικιαζόμενα αυτοκίνητα και μηχανάκια που μεταφέρουν τους τουρίστες στην Αρχαία Ολυμπία και είναι απαράδεκτη η εικόνα με τα σκουπίδια που αντικρίζουν οι τουρίστες στη διαδρομή αυτή. 

6.- Μεταφέρει στο Αποθεματικό από τον Κωδικό Αριθμό 20-7135.04 με τίτλο « Προμήθεια ειδών ηλεκτροφωτισμού και φωταγωγήσεων» ποσό 2.620,00 € και από το αποθεματικό μεταφέρει και εγγράφει  τις παρακάτω πιστώσεις: 

α) Στον Κωδικό Αριθμό 10-7131.02 με τίτλο «Προμήθεια κλιματιστικών» πίστωση 620,00 € για την προμήθεια ενός κλιματιστικού μηχανήματος και ψηφίζει την πίστωση αυτή. 

β) Στον Κωδικό Αριθμό 35-6644 με τίτλο «Προμήθεια καυσίμων και λιπαντικών για λοιπές ανάγκες» πίστωση 2.000,00 € για την προμήθεια βενζίνης και λαδιού για τη λειτουργία δύο χορτοκοπτικών για το κόψιμο χορταριών, δύο γκαζομηχανών για το κούρεμα του γκαζόν και δύο αλυσοπρίονων για τον καθαρισμό των δέντρων και ψηφίζει την πίστωση αυτή. 

7.- Μεταφέρει στο Αποθεματικό την πίστωση 18.605,04 € που είναι γραμμένη στον Κωδικό Αριθμό 30-7413.01 με τίτλο «Διερεύνηση των όρων  & των δυνατοτήτων λειτουργικού εξορθολογισμού, εκσυγχρονισμού των υποδομών & αισθητικής εξυγίανσης  & αναβάθμισης  & εξέταση εναλλακτικών διατάξεων των εγκαταστάσεων δημόσιου εξοπλισμού για την εξυπηρέτηση των λιμενικών λειτουργιών και για την υποδοχή  των επισκεπτών στη χερσαία ζώνη του Λιμένος Κατακόλου Ηλείας (συνεχιζόμενο)» τον οποίο και καταργεί και από το Αποθεματικό μεταφέρει και εγγράφει στο σωστό νέο Κωδικό Αριθμό  00-6141 με τίτλο « Αμοιβές νομικών προσώπων Δημοσίου Δικαίου» για αμοιβή του Πανεπιστημίου Θεσσαλίας για την εκπόνηση του ερευνητικού του έργου με τίτλο «Διερεύνηση των όρων  & των δυνατοτήτων λειτουργικού εξορθολογισμού, εκσυγχρονισμού των υποδομών & αισθητικής εξυγίανσης  & αναβάθμισης  & εξέταση εναλλακτικών διατάξεων των εγκαταστάσεων δημόσιου εξοπλισμού για εξυπηρέτηση των λιμενικών λειτουργιών και για την υποδοχή  των επισκεπτών στη χερσαία ζώνη του Λιμένος Κατακόλου Ηλείας (συνεχιζόμενο)» πίστωση 18.605,04 € και ψηφίζει την πίστωση αυτή. 

8.- Εγγράφει στο νέο κωδικό αριθμό εξόδου 8242.04 με τίτλο «Απόδοση Ειδικής εισφοράς αλληλεγγύης 2%» πίστωση ποσού 700,00 €, για την απόδοση της εισφοράς αυτής σύμφωνα με το Νόμο 3986/2011άρθρο 38 πα. 2 και ψηφίζει την πίστωση αυτή. 

9.- Εγγράφει στο νέο κωδικό αριθμό εξόδου 4142.05 με τίτλο «Απόδοση Ειδικής εισφοράς υπέρ ΟΑΕΔ» πίστωση ποσού 1.500,00 €, για την απόδοση της εισφοράς αυτής σύμφωνα με το Νόμο 3986/2011 άρθρο 38 παρ.2 και ψηφίζει την πίστωση αυτή. 

Β) Τροποποιεί το Τεχνικό Πρόγραμμα έτους 2011 και εγγράφει τις παρακάτω   εργασίες και προμήθειες όπως παρακάτω: 

«Συντήρηση και επισκευή μεταφορικών μέσων»  συνολικής δαπάνης 5.469,34 €. 

«Συντήρηση και επισκευή ρομποτικού κάδου διαχείρισης απορριμμάτων» συνολικής δαπάνης 4.200,00 €. 

«Συντήρηση και επισκευή ηλεκτρογεννήτριας» συνολικής δαπάνης 2.700,00 €. 

«Συμμετοχή του Δημοτικού Λιμενικού Ταμείου Πύργου στην Προγραμματική Σύμβαση  για την Ολοκλήρωση μελετών (Λιμενικών – Περιβαλλοντικών – Γεωτεχνικών) στο Λιμένα Κατακόλου βάσει τροποποιημένου προγραμματικού σχεδίου» δαπάνης  64.600,00 €. 

« Εργασίες αποκομιδής απορριμμάτων και κοπής βλάστησης στα ερείσματα του δρόμου από τον κόμβο Λαστεϊκων μέχρι τη Συκιά Κατακόλου»  δαπάνης  12.600,00 €.

«Προμήθεια κλιματιστικών» δαπάνης  620,00 €.

«Προμήθεια καυσίμων και λιπαντικών για λοιπές ανάγκες» δαπάνης 2.000,00 €.

« Αμοιβές νομικών προσώπων Δημοσίου Δικαίου» για την πληρωμή του Πανεπιστημίου Θεσσαλίας για την εκπόνηση του ερευνητικού του έργου με τίτλο «Διερεύνηση των όρων  & των δυνατοτήτων λειτουργικού εξορθολογισμού, εκσυγχρονισμού των υποδομών & αισθητικής εξυγίανσης  & αναβάθμισης  & εξέταση εναλλακτικών διατάξεων των εγκαταστάσεων δημόσιου εξοπλισμού για εξυπηρέτηση των λιμενικών λειτουργιών (συνεχιζόμενο)» δαπάνης 18.605,04 €.

Καλούνται οι Δημοτικοί Σύμβουλοι και ο Πρόεδρος της Τ.Κ Κατακόλου ν’ αποφασίσουν επί της εν λόγω απόφασης»  .

Το Δημοτικό Συμβούλιο Πύργου

Λαμβάνοντας υπόψη:

1. Τις διατάξεις του άρθρου 65  του Ν. 3852/10
2. Τις διατάξεις του άρθρου 234 παρ. 3 

3. Την υπ’ αριθ. 112/11 απόφαση του Δ.Σ του ΝΠΔΔ «Δημοτικό Λιμενικό Ταμείο»,
4. Τον προϋπολογισμό του Νομικού Προσώπου οικ. έτους 2011, ο οποίος ψηφίστηκε με την υπ’ αριθ. 14/11 απόφαση του Διοικητικού του Συμβουλίου [η απόφαση αυτή εγκρίθηκε με την 175/11 απόφαση του δημοτικού Συμβουλίου] και επικυρώθηκε από την Αποκεντρωμένη Διοίκηση Πελοποννήσου Δυτικής Ελλάδας και Ιονίου με την υπ’ αριθ. 36822/1433/6-5-2011 απόφαση του Γ.Γ, μετά από διαλογική συζήτηση,

Α π ο φ α σ ί ζ ε ι
Κατά πλειοψηφία εγκρίνει την 112/11 απόφαση του Δ.Σ του ΝΠΔΔ: «Δημοτικό Λιμενικό Ταμείο Πύργου» με την οποία αναμορφώθηκε ο προϋπολογισμός και τροποποιήθηκε το Τεχνικό Πρόγραμμα του Νομικού Προσώπου έτους 2011, ως στο σκεπτικό της απόφασης, λεπτομερώς αναγράφεται.


Ο Πρόεδρος της Τ.Κ Κατακόλου ενέκρινε το θέμα.

Ο Επικεφαλής της παράταξης «Λαϊκή Συσπείρωση» κ. Χρήστος Γιάνναρος και το μέλος αυτής κ. Αθανάσιος Καραμπέτσος δήλωσαν ότι καταψηφίζουν το θέμα.

Οι Δημοτικοί Σύμβουλοι κ.κ Δημόπουλος Φώτιος, Ανδριόλας Γεώργιος, Σεϊντής Βασίλειος, Κουρμπανάς Γεώργιος, Λιατσής Δημήτριος, Γεράνιος Κων/νος, Αγγελακοπούλου Ανδριάνα, Σεφερλής Ιωάννης και Σκαρτσιάρης Παναγιώτης, είχαν αποχωρήσει απ’ τη συνεδρίαση πριν τη συζήτηση και έγκριση του συγκεκριμένου θέματος.

 Η παρούσα απόφαση έλαβε αύξοντα αριθμό   458/2011.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:   

Ο ΠΡΟΕΔΡΟΣ                           ΤΑ ΜΕΛΗ               Ο ΓΡΑΜΜΑΤΕΑΣ
  Ε. ΚΑΝΝΗΣ                                                         Δ. ΤΖΟΥΑΝΟΠΟΥΛΟΣ
Ακριβές Απόσπασμα

εκ των πρακτικών του Δ.Σ.

Πύργος 25  – 10  - 2011

Ο ΔΗΜΑΡΧΟΣ
ΜΕΔ

